《同周九逵游宗振集用晦王孙芙蓉园得华字》
明代·佘翔

青藜高阁抱龙沙，客向王门校五车。玉树旧传桐叶地，天香秋散桂丛花。

邹枚授简生春色，牛斗开函斗物华。对酒试论千载事，建安七子起谁家。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。